Barbara Stanwyck

Barbara Stenvik (, tikrasis vardas Ruby Catherine Stevens, 1907 m. liepos 16 d. Bruklinas (Niujorkas), JAV – 1990 m. sausio 20 d. Santa Monika, JAV) – amerikiečių aktorė, modelis ir šokėja. Populiarumo viršūnę buvo pasiekusi 4-ajame ir 5-ajame dešimtmečiuose. „Auksinio gaublio“, „Emmy“, „Oskaro“, JAV Kino aktorių gildijos apdovanojimų laimėtoja. Tarp geriausių per pastaruosius 100 metų amerikiečių moterų kino aktorių Amerikos kino institutas jai skyrė 12-ą vietą. Holivudo šlovės alėjoje jos garbei įspausta žvaigždė.

 Biografija 
B. Stenvik užaugo našlaičių namuose Brukline. Būdama 13-os pradėjo pati užsidirbti pragyvenimui, 15-os tapo modeliu ir viena iš Brodvėjaus spektakliuose „Zigfeldo beprotybės“ („Ziegfeld Follies“) šokančių merginų.Callahan, Dan. Barbara Stanwyck: The Miracle Woman. Jackson: University Press of Mississippi, p. 9, 2012. .

1927 m. debiutavo nebyliajame kine. Per savo kino karjerą ji vaidino 100-e filmų. Keturis kartus nominuota „Oskarui“. Dažnai vaidindavo vesternuose ir nuaro filmuose.

B. Stenvik geriausiai sekėsi atlikti lemtingų moterų ir nusikaltėlių vaidmenis. Jos personažas Filis Ditrichson iš filmo „Dviguba kompensacija“ („Double Indemnity“, 1944) Amerikos kino instituto sąraše „100 herojų ir piktadarių“ užima 8-ą vietą (2003), 98-ą vietą žurnalo „Premiere Magazine“ „100-o geriausių visų laikų vaidmenų sąraše“ (2006) ir 58-ą vietą tarp „100-o geriausių visų laikų filmų personažų“.. Nuoroda tikrinta 2023-02-20

Dažnai bendradarbiavo su režisieriais S. B. Demilu, F. Langu ir F. Kapra.

1986 m. baigusi aktorės karjerą atsidėjo labdarai.

B. Stenvik buvo ištekėjusi du kartus, savo vaikų neturėjo, 1932 m. įsivaikino 10-ies mėnesių berniuką.Callahan, Dan. Barbara Stanwyck: The Miracle Woman. Jackson: University Press of Mississippi, p. 36-38, 2012. .Wayne, Jane. Life and Loves of Barbara Stanwyck. London: JR Books Ltd, p. 37, 2009.  Ji mirė 1990 m. nuo širdies nepakankamumo.

 Filmografija 
 B. Stenvik filmografija

 Išnašos 

Kategorija:JAV aktoriai
Kategorija:JAV šokėjai